Siri

„Siri“ (, 'Kalbos vertimo ir atpažinimo sąsaja') – kalbos atpažinimo programa, sujungta su balso agento technologija, pritaikyta „iOS“ operacinei sistemai, įdiegta naujesniuose „iPhone“ telefonuose. Ji naudoja natūraliosios kalbos apdorojimo funkciją atsakymams į klausimus ir duodamoms rekomendacijoms. „Siri“ prisitaiko prie kiekvieno vartotojo individualiai, per ilgą laiką įvertindama jo įpročius.http://www.apple.com/ios/siri/

„Siri“, kaip „iPhone“ programinės įrangos dalies, sąveikos su įvairiomis programomis galimybės: asmeniniai priminimai, orų prognozė, akcijų ir valiutų kursai, pranešimų siuntimas e-paštu, kalendorius, muzika, laikrodis, žadintuvas, naršyklės, žemėlapiai. Paleidus naują iOS 6 versiją, atsirado platesnės „Siri“ išnaudojimo sritys: restoranų ir filmų rekomendacijos, bilietų rezervacija, informacija apie sportą (rezultatai, sudėtys, biografijos), pranešimų rašymas į „Twitter“, „Facebook“, žemėlapių maršrutų sudarymas, „Apple Store“ priedų naudojimas ir t. t. Kalbos atpažinimas paremtas kompanijos „Nuance Communications“ technologija.

„Siri“ programoje veiksmai ir atsakymai remiasi atitinkamų partnerių sukurtais produktais:
 OpenTable, André Gayot, Citysearch, BooRah, Yelp Inc., Yahoo Loca, ReserveTravel ir Localeze – restoranų, verslo klausimų ir veiksmų sritys;
 Eventful, StubHub ir LiveKick – įvairūs įvykiai, koncertų informacija;
 MovieTickets.com, Rotten Tomatoes ir The New York Times – kino filmų informacija, recenzijos;
 True Knowledge, Bing ir WolframAlpha – atsakymai į klausimus;
 Bing, Google – naršymas internete.

 Istorija 

„Siri, Inc.“ įkūrėjais 2007 m. buvo Dag Kittlaus (gen. direktorius), Adam Cheyer ir Tom Gruber, kartu su Norman Winarsky iš „SRI International“. 2008 m. lapkričio mėn. „Siri“ gavo 8,5 mln. JAV dol. vertės finansavimą iš kompanijų „Menlo Ventures“ ir „Morgenthaler Ventures“. 2009 m. lapkričio mėn. inžinierių grupė gavo dar 15,5 mln. JAV dol. iš tų pačių investuotojų, bet šį kartą vadovaujamų Honkongo milijonieriaus Li Ka-shing. Dag Kittlaus paliko savo postą po to, kai „Apple“ paleido „iPhone 4S“.http://appleinsider.com/articles/11/10/24/siri_co_founder_leaves_apple_following_iphone_4s_launch.html

Pradžioje „Siri“ tapo prieinama mobiliųjų programėlių parduotuvėje „App Store“ kaip kompanijos „Siri Inc.“ produktas operacinei sistemai „iOS“. Dar iki tol, kol „Apple“ nenupirko „Siri“, buvo pranešta, kad jų programinė įranga bus prieinama BlackBerry ir Android sistemos telefonams. Po to šių planų buvo atsisakyta įvykus pirkimo sandoriui.http://www.advfn.com/nasdaq/StockNews.asp?stocknews=NUAN&article=41425250&headline=siri-inc-launches-do-engine-application-for-iphone „Siri“ tapo neatskiriama sistemų „iOS 5“http://www.engadget.com/2011/10/04/iphone-4s-hands-on/ ir „iOS 6“ dalimi, prieinama telefonuose „iPhone 4S“ ir „iPhone 5“, trečiosios ir ketvirtosios kartos planšetėse „iPad“, „iPad mini“, taip pat penktosios kartos „iPod touch“. Nežiūrint į tai, hakeriai sugebėjo „Siri“ pritaikyti senesniems iPhone modeliams.http://www.iphonestuffs4u.com/how-to-install-siri-on-iphone-4-ipod-touch-4g-without-proxy/

„Siri“ buvo suderinama su tokiomis priemonėmis kaip „OpenTable“, „Google Maps“, „MovieTickets“ ir „TaxiMagic“. Vartotojai, naudodamiesi „Nuance Communications“ ir jų partnerių balso atpažinimo technologija, natūraliu balsu per „Siri“ galėjo rezervuoti staliuką restorane, išsikviesti taksi, nusipirkti bilietus į kiną. Kai 2010 m. balandžio 28 d. „Apple“ įsigijo „Siri“, šis priedas iš „App Store“ buvo išimtas ir 2011 m. spalio 15 d. nustojo gyvavęs.http://techcrunch.com/2011/10/04/the-original-siri-app-gets-pulled-from-the-app-store-servers-killed/

2011 m. lapkričio 8 d. „Apple“ oficialiai pranešė, kad neturi planų integruoti „Siri“ į senus „iPhone“ modelius dėl tos priežasties, kad juose nėra lusto, filtruojančio foninį triukšmą.http://9to5mac.com/2011/11/08/apple-confirms-siri-isnt-coming-to-any-other-devices-as-of-now/

 Palaikomos kalbos 

„Siri“ palaikomos kalbos (įskaitant jų versijas atskirose šalyse):http://www.apple.com/ios/siri/siri-faq/
 Anglų kalba    
 Ispanų kalba   
 Italų kalba  
 Japonų kalba 
 Kinų kalba (kantono) 
 Kinų kalba (mandarinų)  
 Korėjiečių kalba 
 Prancūzų kalba   
 Vokiečių kalba  

 Šaltiniai 

 Nuorodos 

 Siri galimybės
 Žmogiškasis „Siri“ žavesys 
 Kas naujo iOS 6 ? 

Kategorija:Apple
Kategorija:Programinė įranga